cyanic-selkie/wikianc huggingface dataset:
Ուիլյամ Հեսլեմ
Քաղաքական գործունեություն
2002 թվականին Հեսլեմը հայտարարել է, որ առաջադրվելու է Նոքսվիլի քաղաքապետի պաշտոնում։ Անվանապես Հասլեմն առաջադրվել էր որպես անկուսակցական, սակայն այն ժամանակ նա արդեն Հանրապետական կուսակցության անդամ էր։ Նրա մրցակիցը՝ Մադելին Ռոջերոն, քննադատել է Հասլեմին՝ որպես նավթային ընկերության խամաճիկ։ 2003 թվականի սեպտեմբերի 30-ին համընդհանուր ընտրություններում Հասլեմը հաղթել է՝ հավաքելով ձայների 52%-ը՝ մրցակցի 46%-ի դիմաց ։ 2007 թվականին նա վերընտրվել է՝ հավաքելով ձայների 87%-ը ։
Քաղաքապետի պաշտոնում Հեսլեմն անցկացրել է պատմական և մշակութային հուշարձանների պաշտպանության միջոցառումների համալիր, պահպանել է քաղաքի կենտրոնում գտնվող «S&W Cafeteria» պատմական սրճարանը, քաղաքի կենտրոնում «Regal Riviera» նոր կինոթատրոն է կառուցել, ինչպես նաև վերականգնել է Բիժու թատրոնը։ 2008 թվականին նախագահ Ջորջ Բուշը նրան չորս տարի ժամկետով ընդգրկել է պատմական հուշարձանների պահպանության հարցերով խորհրդատվական խորհրդի կազմում ։ Հեսլեմը նաև օգնել է իրականացնել զարգացման գլխավոր ծրագիրը հարավային Նոքսվիլում։ Հեսլեմը հավասարակշռված բյուջետային քաղաքականություն է վարել, ինչը թույլ է տվել կրկնապատկել քաղաքի խնայողությունները նրա առաջին ժամկետի ընթացքում ։
2009 թվականի հունվարի 6-ին Հասլեմը հայտարարել է 2010 թվականին Թենեսիի նահանգի նահանգապետի պաշտոնում առաջադրվելու իր մտադրության մասին ։ 2010 թվականի օգոստոսի 5-ին կայացած բաց նախնական ընտրությունում նա հավաքել է ձայների 48%-ը և առաջ անցել իր մրցակիցներից՝ Զակ Վամպից (29%) և Ռոն Ռեմսիից (22%) ։ 2010 թվականի նոյեմբերի 2-ին կայացած համընդհանուր ընտրություններում Հասլեմը հաղթել է դեմոկրատական կուսակցության թեկնածու Մայք Մաքվիրթերին՝ հավաքելով ձայների 65%-ը՝ մրցակցի 35%-ի դիմաց։ Հանրապետականները նաև մեծացրել են իրենց թիվը նահանգի օրենսդիր ժողովի երկու պալատներում՝ 1869 թվականից ի վեր առաջին անգամ լիակատար վերահսկողություն ստանալով նահանգի իշխանության նկատմամբ։
Հեսլեմը աբորտների հակառակորդն է և դեմ է նույնասեռ ամուսնություններին, չնայած նա հայտարարել է, որ նախընտրում է, որ իր վարչակազմը ավելի շատ ուշադրություն դարձնի տնտեսությանն ու կրթությանը, այլ ոչ թե սուր սոցիալական հարցերին ։ Նա նաև հայտարարել է, որ կողմ է պատժամիջոցների կիրառմանը այն ձեռնարկությունների նկատմամբ, որոնք վարձում են անօրինական ներգաղթյալներին ։
2014 թվականի նոյեմբերի 4-ին Ռոն Ռեմսիի հետ նահանգապետի ընտրություններում կրկին հաղթել է՝ հավաքելով ձայների 70,3%-ը։ Նահանգապետի պաշտոնը ստանձնել է 2015 թվականի հունվարի 15-ին։
Անձնական կյանք
Բիլ Հեսլեմն իր ապագա կնոջ՝ Քրիսի Գարեթի հետ ծանոթացել է Էմորիի համալսարանում։ Նրանք ամուսնացել են 1981 թվականին, ունեն երկու աղջիկ և մեկ տղա։
Արտաքին հղումներ
Կատեգորիա:Ամերիկացի գործարարներ Կատեգորիա:Ամերիկացի միլիարդատերեր Կատեգորիա:21-րդ դարի ամերիկացի քաղաքական գործիչներ Կատեգորիա:ԱՄՆ-ի քաղաքական գործիչներ
Դոմինիկա
Դոմինիկան (անգլերեն՝ Dominica, ֆրանսերեն՝ Dominique), կղզի պետություն է Վեստ Ինդիայում՝ Կարիբյան ծովում՝ Փոքր Անտիլյան կղզեխմբի Դոմինիկա կղզում, որի մայրաքաղաքն է Ռոզոն։ Ընդհանուր տարածքը կազմում է 754 կմ², իսկ ամենաբարձր կետը Դիաբլոտենն է՝ 1,447 մետր բարձրությամբ։ Դոմինիկայի բնակչությունը կազմում է 71,293 մարդ 2011 թվականի գնահատմամբ։
Մակերևույթը լեռնային է։ Կենտրոնում գտնվում է կղզու ամենաբարձր կետը՝ Դյաբլոտեն հրաբուխը (1447 մ)։
Պատմություն
Կղզին հայտնագործել է Ք. Կոլումբոսը 1493 թվականի նոյեմբերի 3-ին, և քանի որ այդ օրը կիրակի էր, այն անվանել է Դոմինիկա, որը թարգմանաբար նշանակում է կիրակնօրյա։ Երկիրը եղել է Մեծ Բրիտանիայի գաղութը։ Անկախություն է ձեռք բերել 1978 թվականին ։
Տնտեսություն
Տնտեսության հիմքը գյուղատնտեսությունն է։ Մշակում են ադամաթուզ, կոկոսյան արմավենի, կակաո, ցիտրուսներ և այլն։
Ծանոթագրություններ
Կատեգորիա:Դոմինիկա Կատեգորիա:Կարիբյան ավազանի երկրներ Կատեգորիա:Կղզի պետություններ Կատեգորիա:Գաճաճ պետություններ Կատեգորիա:ՄԱԿ-ի անդամ երկրներ Կատեգորիա:Լիբերալ ժողովրդավարություններ Կատեգորիա:Անգլիախոս երկրներ և տարածքներ Կատեգորիա:Ֆրանկոֆոնիայի միջազգային կազմակերպության անդամ երկրներ Կատեգորիա:1978 հիմնադրված պետություններ և տարածքներ Կատեգորիա:Քաղաք-պետություններ Կատեգորիա:Ֆրանսախոս երկրներ Կատեգորիա:Ազգերի համագործակցություն
Վորովսկոգո (գյուղ, Բլիզնյուկովի շրջան)
Վորովսկոգո (Воровського), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1924 թվականին։
2001 թվականի տվյալներով Վորովսկոգո գյուղում բնակվում էր 293 մարդ։ Բնակավայրը զբաղեցնում է 0,37 կմ² տարածք։ Բնակչության խտությունը կազմում էր 791,89 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Բլիզնյուկովի շրջանի բնակավայրեր Կատեգորիա:Ուկրաինայի գյուղեր Կատեգորիա:1924 թվականին հիմնադրված բնակավայրեր
Տրոյացի աստերոիդների ցանկ («հույներ»)
Սա այն տրոյացի աստերոիդների ցանկն է, որոնք շարժվում են Արեգակի շուրջ Յուպիտերի ուղեծրի երկայնքով, մոլորակից 60°-ով առաջ ընկած (Լ4) կետում։
Այս խմբի մեջ մտնող բոլոր աստերոիդները ստացել են իրենց անունները Տրոյական պատերազմի մասնակիցների անուններից, որոնք մարտնչում էին հույների կողմից։ Բացառություն է կազմում միայն Հեկտոր աստերոիդը, որը այդպես էր անվանվել այս խմբի պաշտոնական անվանումից առաջ։ Համապատասխանաբար, այն աստերոիդները որոնք տեղաբաշխված են L5 կետում, ստացել են իրենց անունները տրոյացի մարտիկների պատվին ։
Արտաքին հղումներ
Կատեգորիա:Աստերոիդներ Կատեգորիա:Արեգակնային համակարգ Կատեգորիա:Ցանկեր:Գիտություն
Մանոլո Կարդոնա
Մանոլո Կարդոնա (Manuel Julián Cardona Molano; ), կոլումբիացի դերասան և մոդել։ Նկարահանվել է մեքսիկական և կոլումբիական մի շարք հեռուստասերիալներում ։
Կենսագրություն
Մանոլո Կարդոնան ծնվել է 1977 թվականի ապրիլի 25-ին Կոլումբիայի Պոպայան քաղաքում։ 14 տարեկանում իր առաջնախաղն է ունեցել հեռուստատեսությունում՝ նկարահանվելով կոշիկի գովազդում։ Որպես մոդել հանդես է եկել ցուցադրությունների ժամանակ։ 1995 թվականին տեղափոխվել է Կոլումբիայի մայրաքաղաք Բոգոտա։ Համալսարանում ուսումնասիրել է ֆինանսներ և միջազգային հարաբերություններ։ Հեռուստասերիալներում իր առաջին դերը ստացել է «Հայրեր և որդիներ» հեռուստասերիալում, որտեղ մարմնավորել է Նիկոլա Ֆրանկոյի դերը։ Մանոլո Կարդոնան առավել հայտնի է դարձել «Գրողը տանի» հեռուստասերիալում իր մարմնավորած դերի համար։ Զուգահեռաբար զբաղվել է նաև համակարգչային տեխնոլոգիաներով, բացել է subastaplaza.com համացանցային պորտալը։ Շարունակաբար նկարահանվել է հեռուստասերիալներում, ինչպես օրինակ «Amor a Mil» (2001) հեռուստասերիալում, որտեղ մարմնավորել է Հեկտոր Աֆանադորի դերը, «Համաձայնություն / El Cartel de Los Sapos», որտեղ մարմնավորել է Մարտին Գոնսալեսի դերը և այլն։ Նկարահանվել է նաև Ռաջա Գոսնելի « Փոքրիկը Բևեռլի Հիլսից» ֆիլմում, որտեղ խաղացել է Սեմ Կորտեսի դերը։ Խավիեր Ֆուենտես Լեոնի «Ստորջրյա հոսանք» ֆիլմում։ Այնտեղ մարմնավորել է Սանտիագոյին՝ երիտասարդ տղայի, ով սիրահարվում է Միգելին (Քրիստիան Մերկադո) ։
Ծանոթագրություններ
Կատեգորիա:Կոլումբիացի դերասաններ Կատեգորիա:Ամերիկացի դերասաններ Կատեգորիա:20-րդ դարի դերասաններ Կատեգորիա:Մոդելներ Կատեգորիա:Ամերիկացի հեռուստատեսային դերասաններ
Ախտաբանական անատոմիա
Ախտաբանական անատոմիա, հիվանդագին վիճակում գտնվող մարդու և կենդանու օրգանների և հյուսվածքների բնականոն կառուցվածքի խանգարումներն ուսումնասիրող գիտություն։
Հետազոտություններ
Ախտաբանա–անատոմիական հետազոտությունները հնարավորություն են տալիս հաստատել հիվանդության էությունը և պարզաբանել ախտածնությունը։ Ախտաբանական անատոմիա ընդհանուր բաժինն ուսումնասիրում է ախտաբանական ընդհանուր պրոցեսները (արյան շրջանառության խանգարումը, բորբոքում, այտուց և այլն), իսկ մասնավորը՝ օրգանիզմի և առանձին օրգանների ու համակարգերի (սիրտ, անոթներ, նյարդային համակարգ և այլն) ախտաբանական պրոցեսները։
Ուսումնասիրության մեթոդներ
Ախտաբանական անատոմիայի ուսումնասիրության հիմնական մեթոդներն են՝ դիահերձումը, դիակային հյուսվածքների և հիվանդի օրգաններից վերցրած հյուսվածքների մանրադիտակային հետազոտությունը։
Կիրառություն
Լայն կիրառություն են գտել նաև հյուսվածքների հիստոքիմիական և կենդանիների փորձառական հետազոտությունները։ Հայաստանում ախտաբանական անատոմիայի զարգացման բնագավառում ավանդ ունեն Ե. Շեկ-Հովսեփյանը, Ա. Բեգլարյանը, Վ. Գաբրիելյանը։
Գրականություն
Կատեգորիա:Ախտաբանական անատոմիա Կատեգորիա:Ախտաբանություն
Դամըրչի
Դամըրչի, գյուղ Արևմտյան Հայաստանում, Խարբերդի վիլայեթի Դերսիմի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Flowers
«Flowers», ամերիկացի երգչուհի Մայլի Սայրուսի երգը։ Երգի թողարկումը կայացել է 2023 թվականի հունվարի 12-ին Columbia լեյբլի ղեկավարության ներքո։ Երգը ներկայացվել է որպես երգչուհու ութերորդ ստուդիական Endless Summer Vacation (2023) ալբոմի առաջատար սինգլ  ։
Թողարկում
Սայրուսը երգի թողարկման ամսաթվի մասին հայտարարել է ամանորյա հատուկ Miley’s New Year’s Eve Party խնջույքի ժամանակ, որում նաև մասնակցություն է ունեցել Մայլիի մորաքույրը՝ Դոլլի Փարթոնը ։ Ի սկզբանե երգը պետք է թողարկվեր հունվարի 13-ին, բայց վերջնական արդյունքում որոշ երկրներում թողարկվել է մեկ օր առաջ ։ Սակայն Ավստրալիայում երգի թողարկումը կայացել է հունվարի 13-ին, այդ օրը Մայլի Սայրուսի նախկին ամուսնու՝ Լիամ Հեմսվորթի ծննդյան օրն է, որը ծնունդով հենց Ավստրալիայից է ։
Ստեղծագործություն
«Flowers» երգը 80-ականների ռոքից հեռացում է, որը հանդիսանում է երգչուհու նախորդ՝ Plastic Hearts (2020) ալբոմի հիմնական ժանրը։ Երգը բնութագրվում է որպես «վրեժի հիմն» և ֆլամենկո հիշեցնող լարային սեկցիայով «հնչեղ» դիսկո-փանքային սինգլ ։
Սինգլի թողարկումից հետո որոշ երկրպագուներ համացանցում հաստատել են, որ նմանություններ են գտել Բրունո Մարսի «When I Was Your Man» (2013) երգի կրկներգի հետ ։ Նաև նրանք հաստատել են, որ երգը պետք է դառնար Հեմսվորթին ի պատասխան ուղղված երգ ։
Քննադատների արձագանքը
Pitchfork հրատարակությունից Աննա Գական բնութագրել է երգը որպես «ընդհանուր», իսկ Սայրուսի վոկալային կատարումը՝ «անկեղծորեն զուսպ»։ Հետո նա բացասականորեն համեմատել է երգը Shakira: Bzrp Music Sessions, Vol. 53-ի հետ, հայտարարելով՝ «Երգը «վրեժի օրհներգ» անվանելը չափազանց է։ Երբ Շակիրան պատրաստ է քեզ անվանել Twingo. այն, ինչի հետ մենք առնչվել ենք ինքնօգնություն է։». :
Երաժշտական տեսահոլովակ
Սինգլի թողարկումը համապատասխանաբար ուղեկցվել է երաժշտական տեսահոլովակով։ Տեսանյութը սկսվում է լայն կադրով, որտեղ Սայրուսը քայլում է Լոս Անջելեսում կամրջի վրայով և իր հագին Իվ Սեն Լորենից կապյուշոնով ոսկեգույն վինտաժային զգեստ է և արևային ակնոցներ ։ Հետո արդեն կադրեր են, որտեղ Մայլին քայլում է վեհակերպ տեսքով, լողում է, մարզվում և պարում, այդ ամենը նա անում է միայնակ ։
Արտաքին հղումներ
Կատեգորիա:Մայլի Սայրուսի երգեր Կատեգորիա:21-րդ դարի երգեր Կատեգորիա:Անգլերեն երգարվեստ
Ատրվշնասպ
Ատրվշնասպ, Սասանյան կառավարիչ, ով 465-481 թվականներին զբաղեցրել է Մեծ Հայքի մարզպանի պաշտոնը՝ նախորդելով Սահակ Բ Բագրատունուն։
Ատրվշնասպը ղեկավարել է հայ ապստամբների դեմ մղվող պայքարը և ղեկավարել պարսկական բանակը Ակոռիի ճակատամարտում։ Ըստ Ղազար Փարպեցու` Ակոռիի ճակատամարտում սպանվեցին մարզպան Ատրվշնասպն ու «այլ արք ավագ և զբազում պարսիկք» ։
Կենսագրություն
Ատրվշնասպը Հայաստանի մարզպանի պաշտոնում նշանակվել է 465 թվականին՝ պարսից շահնշահ Պերոզի հրամանով։ Այդ պաշտոնում փոխարինել է հայերի ձեռքով սպանված Ատրորմիզդին։ 475 թվականին զրադաշտականություն ընդունած Գուգարքի բդեշխ Վազգենը սպանում է քրիստոնեությունը չուրացող կնոջը՝ Վարդան Մամիկոնյանի դուստր Շուշանիկին։ Այս դեպքից հետո Վազգենը ստիպված է լինում հեռանալ Վիրք, որտեղ էլ սակայն սպանվում է վրաց արքա Վախթանգ Գորգասալի կողմից։ Իմանալով այս մասին՝ Պերոզը զորքեր է ուղարկում Վրաստան՝ Վախթանգ արքային պատժելու նպատակով։ Բարեկամական վրաց ժողովրդին օգնության հասնելու նպատակով շուտով Թբիլիսիի ուղղությամբ են շարժվում հայկական ապստամբական ուժերը՝ հայոց սպարապետ Վահան Մամիկոնյանի գլխավորությամբ։
Նույն տարում Արևելյան Հայաստանի պարսիկ մարզպան Ատրվշնասպը խառնիճաղանջ մի բանակով Ատրպատականից շարժվում է ապստամբներին ընդառաջ։ 400 հոգուց կազմված հայկական մի ջոկատ՝ Վասակ Մամիկոնյանի, Բաբգեն Սյունու և ուրիշ իշխանների գլխավորությամբ, Դվինից շտապում է դեպի Արաքս գետը՝ Նախճավանի մոտ՝ կասեցնելու թշնամու գետանցը։ Սակայն մինչև հայերի տեղ հասնելը պարսկական զորքն անցել էր գետը և ամրացել Կռվակ գյուղում։ Հայերը հետախուզում են թշնամու բանակը (կազմված մեծ մասամբ անվարժ, ոչ պիտանի զինվորներից) և որոշում նահանջել դաշտից ու ճակատամարտ տալ լեռնային տեղանքում։ Հայկական ջոկատը դիրքավորվում է Մասիսի փեշերին՝ Ակոռի գյուղի մոտ, որտեղ թիկունքն ապահով էր լեռան կողմից, ապա հանկարծակի հարձակվում իրեն հետապնդող պարսիկների վրա։ Չդիմանալով գրոհին՝ պարսիկները խուճապահար փախուստի են դիմում։
Ակոռիի ճակատամարտում Ատրվշնասպի սպանությունից հետո հայ նախարարական խորհուրդը հայոց մարզպանի պաշտոնում նշանակում է Բագրատունիների տոհմից սերվող Սահակ Բ-ն։ Վերջինս թոթափում է Սասանյանների տիրապետությունը և հիմնադրում Դվին քաղաքը։
Ծանոթագրություններ
Կատեգորիա:Հայոց մարզպաններ Կատեգորիա:Վահանանց պատերազմ
Բլագովար
Բլագովար (Благовар, Благовар), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 2136 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովարսկի շրջանի բնակավայրեր
Բլագոդատնոե (գյուղ, Տոմաշպոլի շրջան)
Բլագոդատնոե (Благодатне), գյուղ Ուկրաինայի Վիննիցայի մարզի Տոմաշպոլի շրջանում։ Հիմնադրվել է 1700 թվականին։
2001 թվականի տվյալներով Բլագոդատնոե գյուղում բնակվում էր 68 մարդ։ Բնակավայրը զբաղեցնում է 2,97 կմ² տարածք։ Բնակչության խտությունը կազմում էր 22,9 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Տոմաշպոլի շրջանի բնակավայրեր Կատեգորիա:Ուկրաինայի գյուղեր Կատեգորիա:1700 թվականին հիմնադրված բնակավայրեր
Սառա Խիյտեդալ
Սառա Մագդալենա Խիյտեդալ, քրիստոնյա-դեմոկրատական կուսակցության շվեդ քաղաքական գործիչ։ 2019 թվականին Շվեդիայում կայացած Եվրախորհրդարանի ընտրություններում ընտրվել է Եվրախորհրդարանի պատգամավոր ։ 2013-2016 թվականներին նախագահել է Երիտասարդ քրիստոնյա-դեմոկրատական կուսակցությունը։ 2016-2019 թվականներին եղել է Լինչոպինգի քաղաքային հանձնակատար։
Գործունեություն ազգային քաղաքականության մեջ
2002 թվականի սեպտեմբերին Խիյտեդալը դարձել է Երիտասարդ քրիստոնյա դեմոկրատների անդամ ։ Այդ ժամանակից ի վեր նա կուսակցության Հանինգեի ընտրատարածքի նախագահն է և Ստոկհոլմի քաղաքապետարանի շրջանային խմբի օմբուդսմենը ։ Նա եղել է Ստոկհոլմի քրիստոնյա դեմոկրատների շրջանային տնօրեն և Հանինգեի կուսակցության փոխնախագահ ։
Խիյտեդալը Հանինգեի քաղաքապետարանի քաղաքականությունում փորձ ունի, մինչև 2010 թվականը նա եղել է մեծահասակների կրթության և ավագ դպրոցի խորհրդի առաջին փոխնախագահը, ինչպես նաև Սյոդերտորնի դատարանի երդվյալ ատենակալը ։
Խիյտեդալը Երիտասարդ քրիստոնյա դեմոկրատների նախագահը և քրիստոնյա դեմոկրատներ կուսակցության գործադիր խորհրդի անդամն է 2013 թվականի մայիսի 11-ից։ Նա նախկինում եղել է Երիտասարդ քրիստոնյա դեմոկրատների առաջին փոխնախագահը ։ 2011 թվականի մայիսից մինչև 2015 թվականի մայիսը եղել է Եվրոպական ժողովրդական կուսակցության (YEPP) երիտասարդության փոխնախագահը ։
2015 թվականի հոկտեմբերին Խիյտեդալը դարձել է վիճահարույց դեկտեմբերյան համաձայնագրից դուրս գալու քրիստոնյա դեմոկրատների որոշման առանցքային գործոնը ։
2016 թվականի հուլիսին Խիյտեդալը հայտարարել է, որ կհրաժարվի Երիտասարդ քրիստոնյա դեմոկրատների կուսակցության նախագահի պաշտոնից հաջորդ հանդիպման ժամանակ, որը տեղի կունենա 2016 թվականի վերջին ։ 2016 թվականի սեպտեմբերի 8-ին նա հայտարարել է, որ Լինչոպինգում ստացել է քաղաքային հանձնակատարի պաշտոն ։ 2018 թվականի սեպտեմբերին Լինչոպինգի քաղաքապետարանի ընտրությունների քարոզարշավում նա իր կուսակցությունն առանձնացրել է որպես մունիցիպալ հարկերի իջեցման ամենաշատ ցանկացողը և հավաքել է ձայների 7,5%-ը, ինչը 2014 թվականի ընտրությունների 4,8%-ի համեմատ ամենամեծ աճն էր ցանկացած կուսակցության մեջ ։
Եվրախորհրդարանի պատգամավոր, 2019 թվականից մինչ օրս
2018 թվականին Խիյտեդալը ընտրվել է քրիստոնյա դեմոկրատների առաջատար թեկնածու 2019 թվականի Եվրախորհրդարանի ընտրություններում ։ Եվրախորհրդարանի անդամ դառնալուց ի վեր նա աշխատում է Արդյունաբերության, հետազոտությունների և էներգետիկայի հանձնաժողովում։ Այս պաշտոնում նա ղեկավարում է կոմիտեի աշխատանքը՝ ուղղված Եվրամիության առևտրային համակարգի բարեփոխմանը 2021 թվականից ։
Ի հավելումն իր հանձնաժողովային առաջադրանքների, Խիյտեդալը 2021 թվականից եղել է Եվրոպայի ապագային նվիրված կոնֆերանսի պատվիրակության կազմում ։
Ծանոթագրություններ
Կատեգորիա:Շվեդիայի կին քաղաքական գործիչներ Կատեգորիա:21-րդ դարի կին քաղաքական գործիչներ
Կրասնոպոլե (գյուղ, Շումյաչինսկի շրջան)
Կրասնոպոլե (Краснополье), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 147 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Շումյաչինսկի շրջանի բնակավայրեր
Գլխավոր սպորտային առաջնությունները Միացյալ Նահանգներում և Կանադայում
Միացյալ Նահանգներում և Կանադայում գործող գլխավոր սպորտային լիգաներ են համարվում Հյուսիսային Ամերիկայի բարձրագույն թիմային սպորտաձևերի առաջնությունները։ Չնայած երկու երկրներում մեծ ժողովրդականություն են վայելում գոլֆը, թենիսը, ավտոմրցարշավը, մարմնամարզությունը և այլ տեսակի անհատական սպորտաձևեր, սույն եզրույթը վերաբերում է միայն թիմային առաջնություններին։ Տվյալ սահմանման մեջ ընդգրկված են չորս մասնագիտական լիգաներ, որոնք են՝ Բեյսբոլի բարձրագույն լիգան (անգլ.` Major League Baseball, MLB), Բասկետբոլի ազգային ասոցիացիան (National Basketball Association, NBA), Ֆուտբոլի ազգային լիգան (National Football League, NFL) և Հոկեյի ազգային լիգան (National Hockey League, NHL)։ Երկրներում գործող նշանակալի առաջնություններից են նաև Ֆուտբոլի բարձրագույն լիգան (MLS) և Կանադական ֆուտբոլի լիգան (CFL)։
NFL, NBA, MLB և NHL առաջնությունները կազմում են հյուսիսամերիկյան լիգաների «մեծ քառյակը»։ Քառյակի անդամ լիգաներից յուրաքանչյուրն համարվում է իր սպորտաձևում հանդես եկող ամենակարողավոր կառույցը։ Բոլոր ժամանակներում լիգաներն ունեցել են իրենց ուրույն տեղն ամերիկյան և կանադական զանգվածային մշակույթներում։ NFL-ում հանդես են գալիս 32, իսկ մնացած առաջնություններում՝ 30-ական ակումբներ, որոնք տեղակայված են Միացյալն Նահանգների և Կանադայի առավել խիտ բնակեցված քաղաքներում։
2013 թվականի դրությամբ «մեծ քառյակի» (ինչպես նաև MLS-ի և CFL-ի) ակումբների տնային հանդիպումների միջին հաճախելիությունը կազմել է 15 000 հանդիսատես։
Արտաքին հղումներ
Կատեգորիա:Սպորտային մշակույթ
Տիմոֆեևկա (գյուղ, Բլիզնյուկովի շրջան)
Տիմոֆեևկա (Тимофіївка), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1914 թվականին։
2001 թվականի տվյալներով Տիմոֆեևկա գյուղում բնակվում էր 127 մարդ։ Բնակավայրը զբաղեցնում է 0,33 կմ² տարածք։ Բնակչության խտությունը կազմում էր 384,85 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Բլիզնյուկովի շրջանի բնակավայրեր Կատեգորիա:Ուկրաինայի գյուղեր Կատեգորիա:1914 թվականին հիմնադրված բնակավայրեր
Մոնբրոն (կանտոն)
Մոնբրոն (Montbron), Ֆրանսիայի կանտոն է, գտնվում է Պուատու Շարանտա շրջանում։ Շարանտ դեպարտամենտի կանտոնն է։ Մտնում է Անգուլեմ օկրուգի մեջ։ Համաձայն 2007 թվականի մարդահամարի կանտոնի բնակչությունը 6935 մարդ էր։ Կանտոնի համարը 1619 է։ Կանտոնում կա 14 կոմունա։
Արտաքին հղումներ
Կատեգորիա:Ֆրանսիայի կանտոններ
Կլեոբուլոս
Կլեոբուլոսը (Κλεόβουλος ὁ Λίνδιος, Kleoboulos ho Lindios; fl. մ․թ․ա․ 6-րդ դար) Եղել է հույն բանաստեղծ և Լինդոսի բնակիչ։ Նա Հունաստանի յոթ իմաստուններից մեկն է։
Կենսագրություն
Կլեոբուլոսը Էվագորի որդին էր և Հռոդոսի Լինդոս քաղաքի քաղաքացին ։ Կղեմես Ալեքսանդրացին Կլեոբուլոսին անվանել է լինդիացիների թագավոր, իսկ Պլուտարքոսը ՝ տիրան ՝ բռնակալ ։ Դիոգենես Լայերտացու կողմից մեջբերված նամակը, որտեղ Կլեոբուլոսը Սոլոնին հրավիրում է Լինդուս որպես Ժողովրդավարական ապաստան Աթենքի բռնակալ Պիսիստրատից, անկասկած կեղծ է ։ Ասում են նաև, որ Կլեոբուլոսը Եգիպտոսում է ուսումնասիրել փիլիսոփայությունը։ Նա ունեցել է դուստր ՝ Կլեոբուլինան, որը հայտնի է իր բանաստեղծություններով և հանելուկներով ։ Ասում են, որ Կլեոբուլոսը ապրեց յոթանասուն տարի ։ Նա շատ հայտնի էր իր ուժով և գեղեցկությամբ ։
Պահպանված բեկորներ
Կլեոբուլոսը, ըստ երևույթին, գրել է քնարական բանաստեղծություններ, ինչպես նաև հանելուկներ։ Դիոգենես Լայերտացին նաև նրան է վերագրում Միդասի դամբարանի գրությունը, որի հեղինակը մյուսները համարում էին Հոմերոսին ։
Սուդան հիշատակում է նրա, մի քանի տող հետո ՝ նրա դստեր ՝ Կլեոբուլինայի մասին։ Նրա մակագրությունը Պալատինի անթոլոգիայում է (VII, 153), իսկ մեկ այլ վայրում գրված են երկու մակագրություններ միասին որպես «Հոմերոս Կլեոբուլոս» ՝ չհստակեցնելով, թե որ մեկն է պատկանում վերջինիս։ Ֆրանսիացի գիտնական Պիեռ Վալցը փորձեց վերլուծել այս խնդիրը․ այն նման է նրան վերագրվող առեղծվածին, որը գրված է Պալատինի անթոլոգիայում (XIV)։
Ժառանգություն
Լինդոսի ծովածոցի հյուսիսային մասում կա մի քարե բլուր, որը երբեմն անվանում են «Կլեոբուլոսի դամբարան» ։.
Նրա պատվին է կոչվել նաև 4503 Կլեոբուլուս աստերոիդը, որը բացվել է 1989 թվականին։
Կովկաս
Կովկաս, տարածաշրջան Եվրասիայում ։ Այն ընդգրկում է Կովկասյան լեռները և հարակից հարթավայրերը։ Տեղակայված է Արևելաեվրոպական հարթավայրից հարավ՝ Եվրոպայի ու Ասիայի սահմանին։ Կովկասն ընդգրկում է Ռուսաստանի, Հայաստանի, Վրաստանի ու Ադրբեջանի որոշ տարածքներ ։ Արևմուտքում ձգվում է մինչև Սև ծով, արևելքում՝ մինչև Կասպից ծով։ Հյուսիսում Կովկասի սահմանները հասնում են մինչև Կումա-Մանիչի իջվածք, Ազովի ծով ու Կերչի նեղուց ։
Անվան ստուգաբանություն
«Կովկաս» անվանումը (Καύκασος) առաջին անգամ հանդիպում է հին հույն հեղինակներ Էսքիլեսի (մ. թ. ա. 6-5-րդ դարեր) «Պրոմեթևսը շղթայված» ու «Հերոդոտոսի» (մ. թ. ա. 5-րդ դար) աշխատություններում։ Աշխարհագրագետ Ստրաբոնի վկայությամբ՝ (հղումով Էրաթոսֆենին (հելլենիզմի ժամանակաշրջանի այս մեծ գիտնականի անունը ԷՐԱՏՈՍԹԵՆ է (մ. թ. ա. 3-րդ դար)՝ տեղաբնակները Կովկասն անվանում էին Կասպի, ինչը վկայում է, որ Կովկաս անվանումը տարածաշրջանին տրվել է ոչ տեղաբնակների կողմից ։
Հունարեն բառի ծագումը պարզ չէ, և լեզվաբանների բացատրություններն էլ տարաբնույթ են ։
Հին հայկական աղբյուրներում հայտնի է որպես Կապկոհ ։
Ֆիզիկա-աշխարհագրական բնութագիր
Հյուսիսային Կովկասը հարթավայրային է, արևմուտքում գտնվում են Մերձազովյան դաշտավայրը և Մերձկուբանի թեք հարթավայրը, կենտրոնական մասում՝ Ստավրոպոլյան բարձրությունը (400-600 մ), արևելքում՝ Թերեք-Կումայի (Նողայական) հարթավայրը, Ստավրոպոլյան բարձրության հարավ-արևելքում՝ Միներալնիե վոդիի լակոլիթների շրջանը։
Մեծ Կովկասը հզոր լեռնային համակարգ է, ձգվում է Թամանի թերակղզուց մինչև Ապշերոնյան թերակղզին (1100 կմ), որի միջին գծով անցնում է Ջրբաժան, իսկ հյուսիսից նրան զուգահեռ՝ Կողքային լեռնաշղթան։ Դեպի հյուսիս Մեծ Կովկասին զուգահեռ անցնում է Ժայռոտ լեռնաշղթան, իսկ Դաղստանի լեռնային երկրի սահմաններում՝ Անդյան, Բոգոսյան, Գիմրինյան, Սամուրի և այլ լեռնաշղթաներ։ Մեծ Կովկասը բաժանվում է 3 մասի՝
Հարավային Կովկասի մակերևույթը կազմված է Մեծ Կովկասի հարավային շղթաներից, միջին իջույթային լայնատարած մարզից, հարավում տարածված Հայկական լեռնաշխարհի՝ ՀՀ պատկանող հատվածից և հարավ-արևելքում՝ Թալիշ-Լենքորանից։ Մեծ Կովկասի Ջրբաժան լեռնաշղթայի առանցքից դեպի հարավ ճյուղավորվում են Բզիբի, Կոդորի, Սվանեթյան, Ռաճայի, Լեչխումի, Սուրամի (Լիխի), Կախեթի, Քարթալինյան լեռնաշղթաները։ Հարավային Կովկասի իջվածքը Սուրամի լեռնաշղթայով բաժանվում է երկու մասի՝ Կոլխիդայի և Կուրի իջվածքների։ Վերջինս իր հերթին կազմված է Գորիի, Մուխրանի, Ալազանի, Ստորին Քարթլիի, Շիրակի, Ղարաբաղի, Սուղանի, Միլի, Մալյանի հարթավայրերից։ Կուր և Արաքս գետերի ստորին հոսանքների ավազանում է գտնվում Կուր-Արաքսյան դաշտավայրը։ Հայկական լեռնաշխարհի հյուսիսարևելյան մասը առաջացնում է լեռնաշղթաների, սարավանդների ու միջլեռնային հովիտների մի համակարգ։ Եզրային լեռները կոչվում են Փոքր Կովկաս։ Այս համակարգին են պատկանում Մեսխեթական (Աջարա-Իմերեթական), Թրիալեթի, Վիրահայոց, Բազումի, Փամբակի, Արեգունու, Սևանի, Մռավդաղի, Ղարաբաղի լեռնաշղթաները։ Լեռնաշխարհի կազմում են ներքին՝ հրաբխային բարձրավանդակներն ու լեռնաշղթաները՝ Ախալքալաքի, Շիրակի, Լոռվա, Արագածի, Գեղամա, Վարդենիսի, Սյունիքի (Ղարաբաղի), ինչպես նաև ծալքաբեկորավոր՝ Ուրծի, Վայքի, Զանգեզուրի, Բարգուշատի և Մեղրու լեռնաշղթաները։ Հայկական լեռնաշխարհի սովետական հատվածի ամենաբարձր գագաթը Արագածն է (4090 մ)։ Հարավային Կովկասի ծայր հարավարևելյան մասում՝ Կասպից ծովի ափին է գտնվում Թալիշ-Լենքորանի շրջանը։ Ծովափի երկարությամբ ձգվում է Լենքորանի ոչ լայն դաշտավայրը, իսկ ադրբեջանա-իրանական սահմանով՝ Թալիշի լեռնաշղթան:
Ջրային ռեսուրսներ
Կովկասի արևմուտքը ջրառատ է, արևելքը՝ սակավաջուր։ Գետերը պատկանում են Սև, Ազովի և Կասպից ծովերի ավազաններին։ Սև ծովն են թափվում Կոդոր, Բզիբ, Ինգուր, Ռիոն, Ճորոխ և այլ, Ազովի ծով՝ Կուբան, Եգորլիկ, Կասպից ծով՝ Թերեք, Կումա, Սուլակ, Սամուր, Կուր (Արաքսի հետ) գետերը։ Գետերը սնվում են ձյան, անձրևի, ստորերկրյա և սառցադաշտային ջրերով, մեծ մասամբ հորդանում են գարնանը՝ ձնհալի ժամանակ։ Կոլխիդայում հոսքի մոդուլը կազմում է 25–50 լ/վրկ կմ2, երբեմն՝ մինչև 100 լ/վրկ կմ2, Արևելյան Նախակովկասում, Կուր-Արաքսյան դաշտավայրում, Միջինարաքսյան գոգավորությունում՝ մինչև 2 լ/վրկ կմ2, լեռներում ըստ բարձրության մոդուլը աճում է 5-10 լ/վրկ կմ2-ով։ Կովկասի գետերը մեծ մասամբ լեռնային են, ունեն հիդրոէներգետիկ ռեսուրսներ, նրանց վրա կառուցված են հիդրոկայաններ։ Նավարկության համար պիտանի են Ռիոն, Կուբան և Կուր գետերի ստորին հոսանքները։ Գետերի ջուրն ունի թույլ հանքայնացում և լայնորեն օգտագործվում է ոռոգման համար։
Ծանոթագրություններ
Կատեգորիա:Կովկաս Կատեգորիա:Եվրոպայի տարածաշրջաններ
Միրոնցի
Միրոնցի (արաբերեն՝ ادوئنی), քաղաք Կոմորոսի արևելքում գտնվող Անյուան կղզում։ Բնակչությունը կազմում է 11.410 մարդ՝ 2012 թվականի տվյալներով։
Կատեգորիա:Աֆրիկայի քաղաքներ Կատեգորիա:Կոմորյան կղզիների քաղաքներ
The Darkness (2007, տեսախաղ)
The Darkness (հայերեն՝ Մթություն), առաջին դեմքի հրաձիգ վիդեո խաղ. Այն մշակվել է Starbreeze Studios-ի կողմից և հրապարակվել է 2007 թվականի հունիսի 25-ին 2K Games-ի կողմից Հյուսիսային Ամերիկայում և 2007 թվականի հուլիսի 20-ին Եվրոպայում 7-րդ սերնդի PlayStation 3 և Xbox 360 խաղային կոնսուլների համար։ Խաղի սյուժեն հիմնված է կոմիքսների վրա։ նույն անունը։ Խաղը տեղի է ունենում այսօր Նյու Յորքի փողոցներում։ Խաղացողը վերահսկում է Ջեքի Էստակադո անունով մի կերպար, մարդասպան, որը տիրապետում է խավարի ուժերին, որոնք հերոսին տալիս են հատուկ ունակություններ։
Սյուժե
Խաղացողը ստանձնում է Ջեքի Էստակադոյի (Քըրք Ասեվեդո) դերը, որի պատմությունը ներկայացվում է իր իսկ կողմից պատմվածքի միջոցով։ Իր 21-րդ տարեդարձի երեկոյան Ջեքին սպանության թիրախ է դառնում իր «քեռի» Պոլի Ֆրանչետիի (Դուայթ Շուլց) կողմից՝ ելնելով պարանոյայից, որ Ջեքին հետապնդում է իր Դոնի պաշտոնը։ Երբ գիշերն ընկնում է, խավարը (Մայք Փաթթոն)՝ հնագույն դիվային ուժ, որը սերունդներ շարունակ բնակեցրել է Ջեքիի արյան գիծը, դաժանորեն դրսևորվում և կոտորում է նրան հետապնդողներին։ Իր նոր լիազորություններով Ջեքին աստիճանաբար վերացնում է Փոլիի թմրանյութերի և փողերի լվացման գործողությունները։
Ի պատասխան՝ Ֆրանչետին ռմբակոծում է Մերիի որբանոցը, որտեղ Ջեքին մեծացել է և ունի իր գլխավոր հարկադիր կատարողը՝ ոստիկանության կապիտան Էդդի Շրոտը (Ջիմ Մաթերս), առևանգում է Ջեքիի մանկության ընկերուհուն՝ Ջենի Ռոմանոյին (Լորեն Էմբրոուզ) և տանում նրան մանկատուն՝ օգտագործելու խայծի համար։ Ջեքին շտապում է շենքը որոնել նրան, մինչ խավարը ծաղրում է նրան իր հիշողություններով։ Երբ նա վերջապես հասնում է նրանց, խավարը զսպում է նրան, և նա ստիպված է դիտել, թե ինչպես է Փոլին սպանում Ջենիին։ Մինչ Փոլին և Էդին փախչում են, վշտից տառապող Ջեքին ինքնասպան է լինում։
Ջեքին արթնանում է Այլաշխարհում՝ դժոխային լանդշաֆտում, որը վերահսկվում է Խավարի կողմից, որը նման է Առաջին համաշխարհային պատերազմի խրամատներին և բնակեցված պատերազմում գտնվող գերմանացի և բրիտանացի անմահացած զինվորներով, ինչպես նաև Ապոկալիպսիսի չորս ձիավորների ֆիզիկական պատկերներով։ Այնտեղ նա հանդիպում է իր նախապապին՝ Էնթոնի «Թոնի» Էստակադոյին (Քըրք Բալց), ով բացատրում է, որ նա է, ով բերել է խավարն իրենց ընտանիք, և որ Ջեքին կարող է ազատվել անեծքից՝ ներխուժելով Այլաշխարհի ամենաներքուստ ամրոցը և երես նայելով։ խավարն այնտեղ։
Ջեքին առերեսվում է խավարի հետ և զարմացնում նրան՝ պատրաստակամորեն բռնվելով խավարի ուժով, ինչը նրան թույլ է տալիս լիովին վերահսկել ոգին իրական աշխարհում։ Այնուամենայնիվ, Խավարն ասում է նրան, որ թեև նա այժմ ունի հսկողություն, ամեն անգամ, երբ Ջեքին կյանք է խլում, նա ավելի կսպառվի Խավարի կողմից։ Նա հարձակվում է թմրանյութերի բեռնափոխադրման վրա, ինչի հետևանքով Փոլին փախչում է փարոսային առանձնատան անվտանգությունը՝ վախենալով Չիկագոյի ամբոխի հատուցումից՝ թմրանյութերի առաքումը պաշտպանելու իր ձախողման համար, գումարած այն փաստը, որ նրանք տեսնում են, որ Փոլին դարձել է պատասխանատվություն իր պատճառով։ անկայուն բնույթ և օգտագործելով իր անհաջողությունը որպես պատրվակ՝ նրանից ազատվելու համար։ Ջեքին օգտվում է արևի խավարումից, որպեսզի ներխուժի առանձնատուն և վերջապես սպանի Փոլին։ Խավարը զվարճանում է Ջեքիի սպանիչ ցնծությամբ և ամբողջությամբ պարուրում Ջեքիին։
Վերջաբանում Ջեքին հայտնվում է երազի մեջ՝ պառկած այգու նստարանին Ջենիի գրկում։ Ջեննին բացատրում է, որ իրենց թույլ են տալիս ընդամենը մի քանի րոպե միասին լինել, մինչ նրանք վերջին անգամ հրաժեշտ կտան միմյանց։ Ջեքին փորձում է հարցնել, թե ինչպես, բայց Ջեննին պարզապես լռեցնում է նրան՝ թույլ տալով նրանց միասին վայելել վերջին պահերը, մինչև Ջեքին նորից արթնանա, երբ էկրանը դառնում է սև։
Կաալի (խառնարան)
Կաալի (Kaali kraater), խառնարան, որը առաջացել է Էստոնիայի Սաարեմաա կղզու վրա երկնաքարի անկման հետևանքով։
Խառնարանը գտնվում է Կուռեսաառե քաղաքից 18 կիլոմետր հեռավորության վրա, անտառակի մեջ։ Այն շրջապատված է 16 մետր բարձրությամբ հողաթմբով, որն ունի 110 մետր տրամագիծ։ Շրջակայքում կան նաև ութ ավելի փոքր չափերի խառնարաններ, որոնց չափերը տատանվում են 15-ից մինչև 40 մետր տրամագծում։
Մոտ 4 հազար տարի առաջ ընկած երկնաքարը բնականաբար չի հիշատակվում Էստոնական մատենագրություններում, սակայն նրա անկումը ենթադրաբար տեղ է գտել էստոնական ռունային երգերում, ինչպես նաև ֆիննական և շվեդական առասպելներում։
Վերջին հետազոտությունների արդյունքում ենթադրվում է, որ 400 - 1000 տոննա քաշով երկնաքարը մտել է Երկրի մթնոլորտ հյուսիսարևելյան կողմից մոտ 15 - 45 կմ/վ արագությամբ և մթնոլորտի հետ շփման արդյունքում կորցնելով զանգվածը բաժանվել է մի քանի մասերի 5-10 կմ բարձրության վրա։ Ամենամեծ բեկորը, որի զանգվածը կարող էր լինեկ 20-80 տոննա, իսկ արագությունը 10-20 կմ/վ ձևավորել է ամենամեծ խառնարանը, ութ փոքր խառնարանները առաջացել են մյուս բեկորների անկման արդյունքում։
Արտաքին հղումներ
Կատեգորիա:Երկնաքարային խառնարաններ Կատեգորիա:Երկրի խառնարաններ Կատեգորիա:Սաարեմաա Կատեգորիա:Էստոնիայի աշխարհագրություն Կատեգորիա:Խառնարաններ այբբենական կարգով
(2842) Անսոլդ
(2842) Անսոլդ (Unsold), աստերոիդ աստերոիդների հիմնական գոտում։ Հայտնաբերվել է 1950 թվականի հուլիսի 25-ին Ինդիանայի համալսարանի կողմից Բրուկլինում ։
Միջին հեռավորությունը Արեգակից կազմում է 2,617356 ա. մ., առավելագույնը մոտենում է 2,3545 ա. մ. հեռավորության վրա և հեռանում 2,8802 ա. մ. ։ Արեգակի շուրջ մեկ ամբողջական պտույտ է կատարում 1546,65 երկրային օրվա ընթացքում, իր ուղեծրով շարժվելով միջինում 0,232761 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,7° անկյուն։
Արտաքին հղումներ
Կատեգորիա:1950 թվականին հայտնաբերված աստղագիտական մարմիններ Կատեգորիա:Ինդիանայի համալսարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վահան Հարությունյան (արվեստաբան)
Վահան Նազարեթի Հարությունյան, հայ արվեստաբան, արվեստագիտության թեկնածու, պրոֆեսոր, ՀԽՍՀ արվեստի վաստակավոր գործիչ (1985), Հայաստանի նկարիչների միության անդամ, ԽՍՀՄ ժուռնալիստների միության անդամ ։
Կենսագրություն
Ծնվել է 1918 թվականի նոյեմբերի 7-ին Ալեքսանդրապոլում (Գյումրի)։ Ավարտել է Երևանի ուսուցչական ինստիտուտը (1938) և Լենինգրադի Ռեպինի անվան ինստիտուտի արվեստաբանության ֆակուլտետը (1942)։ 1943-1954 թվականներին աշխատել է Հայաստանի պետական պատկերասրահում, 1951 թվականից՝ տնօրեն, 1945-1951 թվականներին Երևանի գեղարվեստի ինստիտուտում, 1955-1961 թվականներին «Սովետական արվեստ» հանդեսում, 1960 թվականին Երևանի գեղարվեստա-թատերական ինստիտուտում, 1970-1990 թվականներին տարբեր տարիների եղել է արվեստի ամբիոնի վարիչ, 1987 թվականից՝ պրոֆեսոր։ Բազմաթիվ գիտական հոդվածների, մենագրությունների, պիեսների և սցենարների հեղինակ է։ Ռուսերենից կատարել է մի շարք պիեսների և դասագրքերի թարգմանություններ ։
Գործունեություն
Գիտական ուսումնասիրությունները նվիրված են հայ արվեստի, հատկապես՝ հայ կերպարվեստի նոր շրջանի պատմությանը, խնդիրներին, գործիչներին, հայ արվեստագիտական տերմինաբանությանը, հայ-ռուսական արվեստների փոխհարաբերությունների պատմությանը։ ՀԽՍՀ-ում առաջինն է ձեռնարկել սփյուռքահայ կերպարվեստի պատմության գիտական ուսումնասիրությունը, տպագրել հոդվածներ սփյուռքահայ արվեստագետների մասին։ 1958 թ. «Սովետահայ կերպարվեստը 1920-1925 թվականներին» մենագրության համար նրան շնորհվել է արվեստագիտության թեկնածուի աստիճան։ Մենագրություններից են «Վարդգես Սուրենյանց», Երևան, 1960, «Արձանագործ Տիգրան Դավթյան», Երևան, 1968, "Հայկական ԽՍՀ կերպարվեստը," Լենինգրադ, 1972, «Արա Սարգսյան», Երևան, 1975, «Գառզու», Երևան, 1987։ Նորովի գրել է Տիգրան Չուխաջյանի «Զեմիրե» և «Կարինե» (Լեբլեբիջի) օպերաների լիբրետոները։ Մի շարք հանրահայտ և սիրված երգերի տեքստերի հեղինակ է, որոնցից են՝ Իմ Երևան, Սիրո երգ («Առաջին սիրո երգը» կինոնկարից) Սերենադ (Երևանի սիրուն աղջիկ) Քարավան, Տավիղ, Ղափամա և ալն ։
Ծանոթագրություններ
Կատեգորիա:1918 ծնունդներ Կատեգորիա:1990 մահեր Կատեգորիա:Հայ արվեստաբաններ Կատեգորիա:Գյումրի քաղաքում ծնվածներ Կատեգորիա:Երևան քաղաքում մահացածներ Կատեգորիա:Նոյեմբերի 7 ծնունդներ Կատեգորիա:Ապրիլի 5 մահեր Կատեգորիա:Հայաստանի նկարիչների միության անդամներ Կատեգորիա:Հայ պրոֆեսորներ Կատեգորիա:ՀԽՍՀ արվեստի վաստակավոր գործիչներ Կատեգորիա:Արվեստագիտության թեկնածուներ Կատեգորիա:ԽՍՀՄ ժուռնալիստների միության անդամներ
Լիդիա Գեյլեր Տեխադա
Կենսագրություն
1979 թվականին Բոլիվիա վերադառնալուց հետո ընտրվեց Բոլիվիայի պատգամավորների պալատի նախագահ (բոլիվիական կոնգրեսի ներքին պալատ)։ Համընդհանուր ընտրություններին նույն տարվա հուլիսին թեկնածուներից և ոչ մեկը անհրաժեշտ թվով ձայն չհավաքեց։ Օգոստոսին զինվորականները փոխանցում են իշխանությունը ժամանակավոր նախագահ Վալտեր Գեվարային։ Նոյեմբերին իշխանությունը զավթում է գնդապետ Ալբերտո Նատուշ, որը, համընդհանուր դիմադրության բախվելով, հրաժարվում է իշխանությունից։ Նոյեմբերի 17-ին երկրի ղեկավարի պարտականություններն իրականացնելու համար առաջին անգամ ընտրվում է կին նախագահ` Լիդիա Գեյլեր Տեխադան։
1980 թվականի հունիսի ընտրությունների ժամանակ հաղթում է ձախ ուժերի թեկնածու Էռնան Սիլես Սուասոն։ Սակայն հուլիսի 17-ին բանակը հեղաշրջում է իրականացնում, իշխանության է գալիս նրա զարմիկը և քաղաքական հակառակորդ` գեներալ Լուիս Գարսիա Մեսա Տեխադան։ Երկրում քաղաքացիական պատերազմ է սկսվում։ Գեյլեր Տեխադան նորից ստիպված է լինում լքել երկիրը և մինչև 1982 թվական ռազմական բռնապետության անկումն ապրում է Ֆրանսիայում։
1980-ական թվականենրի կեսից նա դիվանագիտական աշխատանքով է զբաղված.
1983-1986 թվականներին - դեսպան Կոլումբիայում,
1992-2001 թվականներին - դեսպան Վենեսուելայում։
2001 թվականից թոշակի է անցել։
2009 թվականի հունիսին ընտրվեց Մարդու իրավունքների հիմնադրամի պատվավոր նախագահ Բոլիվիայում։
Աղբյուրներ
Կատեգորիա:Կին ղեկավարներ Կատեգորիա:Ֆեմինիզմ ըստ երկրի Կատեգորիա:Պետության կին ղեկավարներ Կատեգորիա:20-րդ դարի կին քաղաքական գործիչներ Կատեգորիա:Բոլիվիայի նախագահներ Կատեգորիա:Ֆեմինիստներ Կատեգորիա:Բոլիվիայի քաղաքական գործիչներ
Դարդարեշ
Դարդարեշ, գյուղ Արևմտյան Հայաստանում, Խարբերդի վիլայեթի Դերսիմի գավառում ։ Գտնվում էր Քեբանմադեն գյուղաքաղաքից 22-23 կմ հյուսիս-արևելք, Արածանիի աջ ափին ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Բենայմ
Բենայմ (Beinheim), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2009 թվականի դրությամբ կազմում է 1886 մարդ, բնակչության խտությունը` 123.83 մարդ/կմ²։ Բնակավայրը զբաղեցնում է 15.23 կմ² տարածք։
Տի կտո՞ տակոյ, դավայ դասվիդանիյա
«Տի կտո՞ տակոյ, դավայ դասվիդանիյա» (ռուս.` Ты кто такой? Давай, до свидания!, թարգ.` «Ո՞վ ես դու, գնա՛, ցտեսություն»), ՅուԹյուբ վիդեոկայքում հայտնված տեսահոլովակ, որտեղ ադրբեջանական հարսանիքի ժամանակ թալիշ եղբայրներ Ինտիքամ և Էհթիրամ Ռուստամովները կատարում են իմպրովիզ (մեյխանա)` անընդհատ կատարման մեջ օգտագործելով ռուսերեն «Տի կտո՞ տակոյ, դավայ դասվիդանիյա» արտահայտությունը։ Հոլովակը ձայնագրվել էր 2011 թ.-ի նոյեմբերի 5-ին՝ Ադրբեջանի հարավում գտնվող Թանգերուդ գյուղում և հետագայում Յութուբում հավաքում է 3 միլիոնից ավելի դիտում՝ չնայած ունենալով պարզունակ բովանդակություն ։ Երգի կատարման շրջանակներում թալիշեցի մեյխանիստները փոխադարձորեն փորձում են վիրավորել բաքվեցի մեյխանիստներին։
Բենայմ
Աշխարհագրություն
Գտնվում է Փարիզ քաղաքից 420 կմ արևելք, Ստրասբուրգ քաղաքից` 40 կմ հյուսիս-արևելք։
Տի կտո՞ տակոյ, դավայ դասվիդանիյա
Քաղաքական հղումները
Արտահայտությունն առաջին անգամ հանդիպում է Ռուսաստանյան մեքենատերերի ֆեդերացիայի նախագահ Անդրեյ Ֆլինի Թվիթեր էջում, որտեղ նա գրել էր. «Վաղը մեքենայիս վրա մի այսպիսի ցուցանակ կտեղադրեմ. «Պու՛տին, ո՞վ ես դու, գնա՛, հաջողություն» ։ Ես այդպես մարդկանց մոտ ժպիտ կհարուցեմ»։ Դրանից հետո Թվիթերում լայն տարածում է գտնում ռուսերեն #путинтыктотакойдавайдосвидания հեշթեգը, դառնալով այդ միկրո–բլոգգինգային հարթակի ամենաշրջանառվող պիտակներից և տարածվելով Ռուսաստանից և ռուսալեզու օգտագործողների շրջանակից դուրս։ Հետագայում այդ արտահայտությունը մեծ տարածում է գտնում ռուս ցուցարարների ցուցանակներում ։
Բենայմ
Բնակչություն
Բնակչության քանակը ըստ տարիների
Տի կտո՞ տակոյ, դավայ դասվիդանիյա
Քաղաքական հղումները
Երգը Յութուբում բեռնող, ազգությամբ թալիշ Հիլալ Մամեդովը 2012 թ.-ի հունիսի 21-ին բերման է ենթարկվում ոստիկանության կողմից՝ թմրանյութերի անօրինական կերպով պահելու մեղադրանքով։ Ըստ Մամեդովի հարզատների՝ վերջինս երբեք չէր առնչվել թմրադեղերի հետ, ուստի նրա ձերբակալությունը քաղաքական ենթատեքստ էր կրում։ Ոմանք ձերբակլությունը կապում էին այն տարբերակի հետ, թե «Ո՞վ ես դու, գնա՛, հաջողություն» արտահայտությունն ուղղված էր Ադրբեջանի նախագահ Իլհամ Ալիևին ։
Բենայմ
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տի կտո՞ տակոյ, դավայ դասվիդանիյա
Քաղաքական հղումները
Ռուս ռեփեր Տիմատին իր ռեփ կատարումներից մեկի կրկներգում օգտագործում է արտահայտությունը (նույն տոնայնությամբ, ինչպես օրիգինալ հոլովակում)։ Երգում Տիմատին փորձում է վիրավորել Ֆիլիպ Կիրկորովին։
Բենայմ
Տնտեսություն
2010 թվականին ուներ 1379 աշխատունակ (15-64 տարեկան) բնակիչ, որոնցից ակտիվ էին 1100-ը, իսկ ոչ ակտիվները` 279։ Ակտիվության ցուցանիշը կազմում է 79,8 %։ 1100 աշխատունակ մարդկանցից աշխատել է 993 անձ (543 տղամարդ և 450 կին)։ Գործազուրկ են եղել 107 անձ (61 տղամարդ և 46 կին)։ 279 անաշխատունակներից 69-ը եղել են աշակերտներ կամ ուսանողներ, 110-ը` թոշակառուներ, իսկ 100-ը չեն աշխատել տարբեր պատճառներով ։
Տի կտո՞ տակոյ, դավայ դասվիդանիյա
Ծանոթագրություններ
Կատեգորիա:Համացանցային մեմեր Կատեգորիա:Երաժշտական մեմեր
Բենայմ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Thriller
Thriller («Թրիլլեր») - ը Մայքլ Ջեքսոնի 6-րդ ստուդիական ալբոմն է։ Այն թողարկվել էր 1982 թվականի նոյեմբերի 30-ին Epic Records-ի կողմից։ Thriller-ը Off the Wall-ի նման կատարված է ֆանկ, սոուլ, փոփ, ռոք, առ-ն-բի և դիսկո ոճերում։
Ծաղկաքարի ջուր
Ծաղկաքարի ջուր, գետակ Սևանի ավազանում, Մարտունու շրջանում ։
Thriller
Ստեղծման պատմությունը
Ալբոմը թողարկվել է Epic Records լեյբլի ներքո, 1982 թվականի նոյեմբերի 30-ին, նախորդ ալբոմի թողարկումից 3 տարի անց։ Ալբոը Off the Wall-ի նման նույն ոճում է, սակայն երգերի տեքստերը ավելի սարսափազդու են։
Ալբոմը ձայնագրվել է 1982 թվականի ապրիլից-նոյեմբեր ընկած ժամանակահատվածում, Լոս անջելես քաղաքում։ 9 երգերից 4-ը ձայնագրվել են հայտնի պրոդյուսեր Քուինսի Ջոնսի մասնակցությամբ։ Ալբոմի ձայնագրումը արժեցավ 750 000 դոլլար։
Այս ալբոմի համար Ջեքսոնը ինքը գրել է 4 երգ՝«Wanna Be Startin’ Somethin’», «The Girl is Mine» (Փոլ Մքքարոնիի մասնակցությամբ), «Beat It», «Billie Jean»։ Ի տարբերություն շատերի Մայքլը երգերը չէր գրում թղթի վրա, այլ ձայնագրում էր դիկտոֆոնով, իսկ փորձերի ժամանակ երգում էր հիշողությամբ։
Ջեքսոնը ցանկանում էր ստեղծել այնպիսի ալբոմ, որում ամեն երգը լինի հիասքանչ։ Դա դարձավ «Thriller»-ի հիմնաքարը։ 2001 թվականի վերաթողարկման ժամանակ այն պարունակում էր Քուինսի Ջոնսի և Ռոդ Թեմփերթոնի հարցազրույցները։ Ջոնսը պատմում էր «Billie Jean» երգի մասին և թե ինչու է այդ երգը այդքան կարևոր Մայքլի համար, ով պետք է շփվեր բազմաթիվ երկրպագուների հետ։ Ջոնսը ցանկանում էր, որպեսզի երգի երկար նախաբանը կրճատեն, բայց Ջեքսոնը պնդեց որպեսզի երգը անփոփոխ մնա, քանզի նա ցանկանում էր պարել։ Այդ ժամանակ արդեն դիսկո ոճը շատերին դուր չէր գալիս, և հարկ եղավ այնպես անել, որ այս ալբոմը տարբերվի «Off the Wall»-ից, որը ձայնագրված էր «ծանր դիսկո» ոճում։ Ջոնսի և Ջեքսոնի նպատակն էր ստեղծել ռոք երգ, որը դուր կգա բոլորին։ Նրանք շատ ժամանակ ծախսեցին «Beat It» երգի համար գիթարիստ փնտրելու համար։ Այդ գիթարիսը եղավ Էդդի Վան Հելենը «Van Halen» ռոք խմբից ։
Երբ Ռոդ Թեմփերթոնը գրեց «Thriller» երգը, նա ցանկանում էր երգը անվանել «Starlight» («Աստղային լույս») կամ «Midnight Man», սակայն կանգ առավ «Thriller» անվան վրա, քանզի զգաց, որ կարող է գրավել ունկնդիրների ուշադրությունը ։ Ցանկանալով որ ինչ որ հայտնի մարդ արտասանի բանաստեղծությունը երգի վերջնամասում Ռոդը ներգրավեց դերասան Վինսենտ Փրայսին։ Ռոդը գրեց Փրայսի տեքստը տաքսիում, ձայնագրման ստուդիա գալու ճանապարհին։ Ջոնսի և Թեմփերթոնի խոսքերով մի քանի բան երգի վերջում կրճատվեց, ի տարբերություն ալբոմի այլ երգերի նկատմամբ այս մեկի պակաս արտահայտիչ լինելու պատճառով։
1983 թվականի մարտի 25-ին, Motown Records-ի 25-ամյակին նվիրված համերգի ժամանակ ցուցադրվեց սարսափ ժանրում նկարահանված «Thriller» երգի 14 րոպեանոց տեսահոլովակը։ Այդ նույն համերգի ժամանակ «Billie Jean» երգի կատարման ժամանակ Ջեքսոնը առաջին անգամ ցուցադրեց հետագայում իր այցեքարտ դարձած «Լուսնային քայլվածքը» ։ Ալբոմի սինգլների հիման վրա նկարահանված տեսահոլովակները ակտիվորեն ցուցադրվում էին MTV ալիքով, որի ստեղծումից դեռ անցել էր ընդամենը մեկ տարի։
Երաժշտությունը
Ինչպես ասել Սթիվ Հյուն (Steve Huey) «Allmusic»-ից, «Thriller»-իը ունի այն բորոլ ուժեղ կոմերը ինչ «Off the Wall»-ը սակայն ավելի կատարելագործված։ Ռոք ոճի պարային երգերը դարձել են ավելի ագռեսիվ, սարնց թվում են «The Lady in My Life», «Human Nature» և «The Girl Is Mine» երգերը, ֆանկ ոճի երգերը՝ «Billie Jean», «Wanna Be Startin' Somethin’», «Baby Be Mine» և «P.Y.T. (Pretty Young Thing)» դիսկո ոճում են ։ «Wanna Be Startin' Somethin»-ը դրեվել էր դեռ մի քանի տարի առաջ և հնչուղությամբ նման է «Off the Wall»-ի երգերին։ Ետին պլանում հնչում են բասս կիթառը և հարվածային գործիքները, իսկ առաջնային պլանում՝ սուխիլին (աֆրիկյան լեզու)։ Դա երգին տալիս է միջազգային տոն ։ «The Girl Is Mine»-ը պատմում է երկու ենկերների մասին, որոնք պայքարում են կնոջ ուշադրության համար, վիճելով, թե ով է սիրում նրան ավելի շատ, երգի վերջնամասում ռեփ է հնչում։
Չնայած փոփ երգերը շատ մեղմ են հնչում, սակայն «Thriller»-ը ավելի լուրջ համեմատած «Off the Wall»-ին, այստեղ երևում են հակամարտող թեմատիկ էլեմենտները, որոնք բնութագրիչ են Ջեքսոնի ավելի ուշ գործերի համար ։ Այս ալբոմում պատվում է խելացնոր և մութ ֆանտազիաների մասին։ Դա երևում է «Billie Jean», «Wanna Be Startin' Somethin'» և «Thriller» երգերում ։ «Billie Jean» երգում Մայքլը երգում է մի աղջկա մասին, որը պնդում է, թե նա իր երեխայի հայրն է։ Մայքլը հրավիրել էր ջազային սաքսոֆոնիստ Թոմ Սքոթթին (Tom Scott) փողային սիթեզատորի վրա նվագելու համար lyricon։ Իսկ Լյուիս Ջոնսոնը նվագում էրYamaha բասս կիթառի վրա։ Երգի երկար նախաբաը դրամ-ն-բեսյս ոճում է արված։ «Thriller» երգում կարելի է լսել այնպիսի ձայնային էֆֆեկտներ, ինչպիսիք են ճռռացող դուռը, ամպրոպը, քամին, շան հաչոցը ։
«Beat It» երգը ուղղված է մաֆիայի դեմ, այն Ջեքսոնի առաջին հաջողված ռոք երգն էր ։ Ավելի ուշ երգիչը այդ երգի մասին կասի
70-նների վերջերին Մայքլի հավաքածուները արժանացան բարձր գնահատականի։ «Allmusic»-ը Ջեքսոնին նկարագրեց «չափազանց տաղադավոր երգիչ» բառերով։ «Rolling Stone»-ը համարում էր, որ հիմա Մայքլը երգեց ամբողջությամբ օգտագործելով իր հասուն ձայնը «մի քիչ թախիծոտ երանգով» ։ «P.Y.T. (Pretty Young Thing)»ը, որը վերագրում են Ջեյմս Ինգրեմին և Քուինսի Ջոնսին, և Ռոդ Թեմփերթոնի «The Lady in My Life» երգերը առ-ն-բի ոճում են։ Թարաբորելլին (Taraborrelli) համարում էր, որ «The Lady in My Life» երգով Մայքլը կարողացել էր ստեղծել զգացմունքային բալլադ։ Motown Records-ից հոտո Ջեքսոնը արդեն օգտագործել էր «վոկալային զկրտոց» (vocal hiccup) հնարքը, որը կարելի է լսել «Thriller» երգում։ Օդի այդ յուրահատուկ կուլ տալու իմաստը այն է, որ այդպիսով կարելի է հաղորդել տարբեր զգացմունքներ՝ ուրախություն, անհամբեր սպասում, թախիծ, զայրույթ ։
Հաջողությունը
Ալբոմի առաջին սինգլի թողարկումից հետո (The Girl Is Mine, զուգերգ Փոլ Մաքքարթնիի հետ) որոշ երաժշտագետներ համարում էին, որ ալբոմը հաջողությունների չի հասնի։ Սակայն Billie Jean սինգլի թողարկումից հետո ալբոմը հասավ հիթ շքերթների առաջին հորիզոնականներ։ Այն գնվում էր Billboard 200 հիթ շքերթում 2 տարուց ավել (122 շաբաթ), որից 9 ամիսը այն գնվում էի առաջին հորիզոնականում (37 շաբաթ)։ Բոլոր 7 երգերը որոնք թողարկվեցին սինգլի տեսքթով, տարբեր ժամանակահատվածում մտան Billboard Hot 100-ի առաջին 10-յակ։ Այս ալբոմի համար Ջեքսոնը ստացավ «Գրեմմիի» 8 մրցանակ (որոնց թվում էր ամեկարևոր նոմինացիան՝ «տարվա լավագույն ալբոմ») և American Music Awards-ի 7 մրցանակ։
1985 թվականին ալբոմը Գիննեսի ռեկորդների գրքի կողմից ճանաչվեց «ողջ պատմության ընթացքում ամենավաճառվող ալբոմ»։ 2001 թվականի դրությամբ ԱՄՆ-ում վաճառվել է ալբոմի 26 մլն. օրինակ ։ Ինչը Ամերիկայի պատմության ընթացքում ամենաշատ վաճառված ստուդիական ալբոմն է ալբոմն է (29xՊլատինե), ամբողջ աշխարհում ալբոմը վաճառվել է 175 մլն. օրինակից ավել։
Սերտեֆիկացիա
2008 թվականի դրությամբ ալբոմը վաճառվել է 118 մնլ, օրինակով, 2009-ին 175 մնլ. ։
Աղբյուրներ
Կատեգորիա:Մայքլ Ջեքսոնի ալբոմներ Կատեգորիա:1982 ալբոմներ Կատեգորիա:Անգլալեզու ալբոմներ Կատեգորիա:Billboard 200 գլխավորած ալբոմներ Կատեգորիա:Գրեմմի մրցանակակիր ալբոմներ Կատեգորիա:Գինեսի գրքի ռեկորդակիրներ
Երվանդունիների պայքարը Մարաստանի դեմ
Երվանդունիների պայքարը Մարաստանի դեմ, մ.թ.ա. 585-550-ական թվականները, Հայոց թագավոր՝ Երվանդ Սակավակյացը, ապստամբությունը Մարաստանի դեմ, որի մասին հիշատակել են Քսենոֆոնը և Մովսես Խորենացին։
Առկա են որոշ տեղեկություններ մ.թ.ա. 6-րդ դարի առաջին կեսում, Մարաստանի դեմ մղած պայքարի մասին, Հույն պատմիչ Քսենոֆոնի «Կյուրոպեդիա» («Կյուրոսի վանքը») և Մովսես Խորենացու «Հայոց պատմության» աշխատությունների մեջ։
Ըստ Մովսես Խորենացու հաղորդած տեղեկությունների, Ասորեստանի և Ուրարտուի դեմ մղվող պայքարի ժամանակ հայերը եղել են Մարաստանի համար ոչ միայն մարտերի դաշնակից այլ նաև հայերի ու մարերի միջև գոյություն են ունեցել բարեկամական, դաշնակցային իրավահավասար հարաբերություններ, որոնք հաճախ ամրապնդվել են նաև խնամիական կապերով։ Սակայն դաշնակցային իրավահավասար այս հարաբերությունները երկար չեն պահպանվում։
Շուտով Հայաստանը ընդունում է Մարաստանի դերիշխանությունը և պարտավորվում նրան հարկ վճարել և պատերազմի դեպքում զորք տալ։ Քսենոֆոնը պատմում է որ Հայոց դատավորը, օգտվելով Մարաստանի և Բաբելոնիայի միջև առաջացած պատերազմից, ապստամբում է Մարաստանի դեմ, Քսենոֆոնը չի հայտնում Հայոց թագավորի անունը, սակայն Մովսես Խորենացու վկայությունների համեմատությունից երևում է, որ դա եղել է Երվանդ Սակավակյացը։ Մարաց թագավոր Աժդահակը 585-550-ական թվականներին զորահրամանատար Կյուրոսին հեծյալ ու հետևակ զորքով ուղարկում է Հայաստան՝ ապստամբությունը ճնշելու համար։ Հայոց թագավորը, երբ լուր է ստանում Կյուրոս]]ի մոտենալու մասին, շտապ զորք է հավաքում և մարտակարգ կազմում՝ թշնամու դեմ։
Սակայն Կյուրոսը խորամանկությամբ գերևարում ու ձեռբակալում է Հայոց թագավորին և նրա ընտանիքի անդամներին։ Ձեռբակալված Հայոց թագավորին ուղղված՝ Կյուրոսի այն հարցին․ թե «Արդ ինչո՞ւ այժըմ ոչ տուրք ես վճարում, ոչ զորք ես ուղարկում և սկսել ես ամրություններ շինել», նա պատասխանում է․ «ես ազատության էի ձգտում, որովհետև գերադասում էի, որպեսզի թե ինքս ազատ լինեմ և թե որդիներս ազատություն թողնեմ»։ Թագաժառանգ Տիգրանի միջնորդությամբ, որը Կյուրոսի մոտիկ ընկերն էր, հաշտություն է կնքվում Կյուրոսի և Հայոց թագավորի միջև, նախկին հիմունքներով, բայց վճարելիք հարկը ավելացնելու պայմանով։